O-Net 2021

ข้อใดไม่อาจอนุมานได้จากข้อความต่อไปนี้
ศิลปะบำบัดเป็นการนำ กระบวนการทางศิลปะมาประยุกต์ใช้เพื่อสร้างความรู้สึก
ผ่อนคลายและฝึกสมาธิเหมาะสำหรับเด็กที่มีอาการสมาธิสั้นเพราะช่วยให้เด็กจดจ่อ
อยู่กับการเคลื่อนไหวขณะระบายสีหรือออกแรงปั้นดินต่างกับการติดเกมคอมพิวเตอร์
ที่เด็กรับข้อมูลอย่างรวดเร็วซึ่งอาจทำให้เป็นเด็กสมาธิสั้นนอกจากนี้ยังเหมาะกับเด็กที่
ไม่กล้าแสดงออกเพราะศิลปะบำบัดส่งเสริมกระบวนการฝึกให้เด็กทำ มากกว่าพิจารณา
จากความงามของภาพหรือรูปปั้นปัจจุบันประเทศไทยยังต้องพัฒนาหลักสูตรฝึกอบรม
ผู้เชี่ยวชาญด้านศิลปะบำบัดให้เพียงพอต่อความต้องการ

1. เทคโนโลยีสมัยใหม่มีผลกระทบต่อสมาธิของเด็ก
2. ศิลปะบำบัดเน้นการปฏิบัติมากกว่าการแข่งขันผลงาน
3. นักวิชาชีพด้านศิลปะบำบัดในประเทศไทยยังมีอยู่จำกัด
4. ศิลปะบำบัดเป็นวิธีที่ดีที่สุดในการรักษาอาการสมาธิสั้นในเด็ก
5. เด็กที่ขาดความมั่นใจในตัวเองสามารถใช้ศิลปะเพิ่มความกล้าได้

Answer: 4. ศิลปะบำบัดเป็นวิธีที่ดีที่สุดในการรักษาอาการสมาธิสั้นในเด็ก